b'\n_START_ARTICLE_\nJCC 200 miles 1938\n_START_SECTION_\nPoro\xc4\x8dilo\n_START_PARAGRAPH_\nNa \xc5\xa1tartu je povedel Princ Bira, sledili so mu Reggie Tongue, Arthur Dobson in Raymond Mays. Slednji se je \xc5\xbee kmalu prebil na drugo mesto, Tongue je zaostal, Christopher Staniland pa je kot prvi odstopil. Po osmih krogih je imel Bira devet sekund pred Maysom, ki je zapeljal na postanek v bokse za menjavo sve\xc4\x8dk, drugi je bil s tem Dobson, tretji pa John Wakefield. Dobson je v dvaindvajsetem krogu odstopil zaradi okvare motorja, Biri so tako sledili Wakefield, William Cotton in Tongue. V dvain\xc5\xa1tiridesetem krogu je do tedaj vodilni Bira opravil svoj postanek v bokih in padel na drugo mesto, po \xc5\xa1estdesetih krogih je imel dvainsedemdeset sekund zaostanka za Wakefieldom. Zaradi te\xc5\xbeav z zavorami se Bira ni uspel pribli\xc5\xbeati vodilnemu Wakefieldu, ki je v zadnjih krogih opravil postanek v boksih brez menjave pnevmatik, in zmagal s prednostjo \xc5\xa1tiriintridesetih sekund pred Biro, tretji je bil Earl Howe.'